Document ID: 32001R0995

Title and Content:
Κανονισμός (ΕΚ) αριθ. 995/2001 της Επιτροπής της 22ας Μαΐου 2001 περί εφαρμογής του κανονισμού (ΕΚ) αριθ. 2516/2000 του Ευρωπαϊκού Κοινοβουλίου και του Συμβουλίου για τροποποίηση των κοινών αρχών του ευρωπαϊκού συστήματος εθνικών και περιφερειακών λογαριασμών της Κοινότητας (ΕΣΛ 95) όσον αφορά τους φόρους και τις κοινωνικές εισφορές Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2223/96 του Συμβουλίου, της 25ης Ιουνίου 1996, περί του ευρωπαϊκού συστήματος εθνικών και περιφερειακών λογαριασμών της Κοινότητας (ΕΣΛ 95)(1), όπως τροποποιήθηκε τελευταία από τον κανονισμό (ΕΚ) αριθ. 2516/2000 του Ευρωπαϊκού Κοινοβουλίου και του Συμβουλίου(2), και ιδίως το άρθρο 2 παράγραφος 2 και το άρθρο 3 παράγραφος 2, τον κανονισμό (ΕΚ) αριθ. 2516/2000 για τροποποίηση των κοινών αρχών του ΕΣΛ 95 όσον αφορά τους φόρους και τις κοινωνικές εισφορές, και ιδίως το άρθρο 5, Εκτιμώντας τα ακόλουθα: (1) Ο κανονισμός (ΕΚ) αριθ. 2223/96 περί του ΕΣΛ 95 περιέχει το πλαίσιο αναφοράς κοινών προτύπων, ορισμών, ταξινομήσεων και λογιστικών κανόνων για την κατάρτιση των λογαριασμών των κρατών μελών για τις στατιστικές ανάγκες της Κοινότητας, προκειμένου να επιτευχθούν συγκρίσιμα αποτελέσματα μεταξύ των κρατών μελών. (2) Ο κανονισμός (ΕΚ) αριθ. 2516/2000 εξασφαλίζει τη συγκρισιμότητα και τη διαφάνεια μεταξύ των κρατών μελών όσον αφορά την καταγραφή των φόρων και των κοινωνικών εισφορών στο ΕΣΛ 95 για την διαδικασία του υπερβολικού ελλείματος. Οι καθαρές δανειοδοτικές/δανειοληπτικές πράξεις του Δημοσίου δεν περιλαμβάνουν τα ποσά των φόρων και των κοινωνικών εισφορών που δεν προβλέπεται να εισπραχθούν. (3) Για την εφαρμογή του κανονισμού (ΕΚ) αριθ. 2516/2000, και εντός έξι μηνών από την έκδοσή του, η Επιτροπή επιφέρει στο κείμενο του παραρτήματος Α του κανονισμού (ΕΚ) αριθ. 2223/96 τις απαιτούμενες τροποποιήσεις. (4) Το άρθρο 2 παράγραφος 2 και το άρθρο 3 παράγραφος 2 του κανονισμού (ΕΚ) αριθ. 2223/96 ορίζουν τους όρους υπό τους οποίους η Επιτροπή μπορεί να επιφέρει τροποποιήσεις στον ΕΣΛ 95, και ιδίως τις τροποποιήσεις που απαιτούνται στο παράρτημα Β του προαναφερθέντος κανονισμού. (5) Ζητήθηκε η γνώμη της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών (ΕΣΝΧΙΠ), η οποία συνεστήθη βάσει της απόφασης 91/115/ΕΟΚ του Συμβουλίου(3), όπως τροποποιήθηκε από την απόφαση 96/174/ΕΚ(4). (6) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής στατιστικού προγράμματος (ΕΣΠ), η οποία συνεστήθη βάσει της απόφασης 89/382/ΕΟΚ, Ευρατόμ του Συμβουλίου(5), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα Α και Β του κανονισμού (ΕΚ) αριθ. 2223/96 τροποποιούνται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός δεν ισχύει κατά τη διάρκεια της μεταβατικής περιόδου η οποία μπορεί να δοθεί στα κράτη μέλη σύμφωνα με το άρθρο 7 παράγραφος 2 του κανονισμού (ΕΚ) αριθ. 2516/2000. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Μαΐου 2001.

Classification Labels:
4
184
139
1218
1219

Label Descriptions:
{"4": "Κοινωνική ασφάλιση", "184": "Κοινωνική προστασία", "139": "ΚΟΙΝΩΝΙΚΑ ΘΕΜΑΤΑ", "1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 1310
4050
4362
2188
4256

EuroVoc IDs (Expanded): 1310
4050
4362
2188
4256

Dataset Source: meu

Split: train